text: Politiet slog til mod elektronik-firma 
  26 februar 2011 kl. 07.19
  Syd- og Sønderjyllands Politi har sammen med SKAT ransaget et elektronik-firma i Padborg. 
  Firmaet blev i et tv-program torsdag aften beskyldt for at medvirke til, at vognmænd kan installere elektronisk udstyr, der kan manipulere med registrereingen af køre- og hviletid.
  Der blev i virksomheden sikret forskelligt materiale, som nu skal gennemgås med henblik på eventuel strafferetlig forfølgelse.
  Firmaet blev i tv-programmet Bag Facaden torsdag aften på DR 1 beskyldt for at medvirke til, at vognmænd kan installere udstyr, der sætter fden elektroniske registrering af køre- og hviletid ud af funktion, ligesom det ophæve virkningen af de påbudte fartbegrænsere.
  